ΚΑΝΟΝΙΣΜΟΣ (ΕΟΚ) αριθ. 2083/79 ΤΗΣ ΕΠΙΤΡΟΠΗΣ της 26ης Σεπτεμβρίου 1979 περί τετάρτης τροποποιήσεως του κανονισμού (ΕΟΚ) αριθ. 1799/76 "περί των λεπτομερειών εφαρμογής των ειδικών μέτρων για τους σπόρους λίνου"

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό (ΕΟΚ) αριθ. 569/76 του Συμβουλίου της 15ης Μαρτίου 1976, ο οποίος προβλέπει ειδικά μέτρα για τους σπόρους λίνου (1), και ιδίως το άρθρο 2 παράγραφος 4,

Εκτιμώντας:

ότι η παρούσα σύνταξη του άρθρου 10 α) και του άρθρου 11 του κανονισμού (ΕΟΚ) αριθ. 1799/76 της Επιτροπής(2), όπως τροποποιήθηκε τελευταία από τον κανονισμό (ΕΟΚ) αριθ. 156/79(3), ενδέχεται να οδηγήσει σε άνιση διάκριση των ενδιαφερομένων σε περίπτωση που ο λίνος δεν θα είχε συλλεγεί- ότι για ν' αποφευχθεί ο κίνδυνος αυτός ενδείκνυται επομένως να γίνει προσαρμογή των εν λόγω άρθρων-

ότι σύμφωνα με το άρθρο 2 του κανονισμού (ΕΟΚ) αριθ. 1774/76 του Συμβουλίου της 20ής Ιουλίου 1976 σχετικά με τα ειδικά μέτρα για τους σπόρους λίνου(4), έχουν καθορισθεί στο παράρτημα του κανονισμού (ΕΟΚ) αριθ. 1799/76 συντελεστές ισοτιμίας των σπόρων λίνου ότι η ποιότης των σπόρων λινού που παραδίδονται από τις κυριότερες τρίτες χώρες, ως και η τιμή, τόσο αυτών όσο και του λινελαίου, που ελήφθησαν υπόψη για τον καθορισμό των ισχυόντων συντελεστών ισοτιμίας έχουν αλλάξει σημαντικά μετά την έναρξη της περιόδου 1979/80. Ενδείκνυται επομένως ο καθορισμός νέων συντελεστών ισοτιμίας για τους σπόρους λίνου προκειμένου να ληφθεί υπόψη η νέα κατάσταση-

ότι τα μέτρα που προβλέπονται στον παρόντα κανονισμό συμφωνούν με τη γνώμη της Επιτροπής Διαχειρίσεως των Λιπαρών Ουσιών-

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 1799/76 τροποποιείται ως ακολούθως:

1. Το άρθρο 10α αντικαθίσταται από το ακόλουθο κείμενο:

"Άρθρο 10α

1. Για το λίνο υφαντουργίας, καθορίζεται κάθε χρόνο για καθεμιά από τις περιοχές που προβλέπονται στο άρθρο 2α μία ενδεικτική απόδοση για το διαβρεγμένο, μη εκκοκκισμένο λίνο και οποιοδήποτε άλλο λίνο, εκτός του διαβρεγμένου μη εκκοκκισμένου.

2. Σύμφωνα με τον παρόντα κανονισμό ως "διαβρεγμένος μη εκκοκκισμένος λίνος" εννοείται οποιοσδήποτε λίνος υφαντουργίας ο οποίος:

α) μετά την εκρίζωση, απλώθηκε στον αγρό για περίοδο μεγαλύτερη της απαιτουμένης για το στέγνωμα-

β) εμφανίζει τουλάχιστον δύο από τα ακόλουθα χαρακτηριστικά:

- απόχρωση καστανό βαθύ ή μαύρο,

- περίβλημα σπόρου εύκολα αποσπώμενο,

- αποκόλληση των ινών ευκολότερη απ' ό,τι στην περίπτωση του λίνου, ο οποίος μετά την εκρίζωση δεν παρέμεινε στον αγρό παρά το διάστημα το απαραίτητο για το στέγνωμα, και

γ) δεν υπέστη καμιά διαδικασία εκκοκκίσεως."

2. Το άρθρο 11 παράγραφος 1 αντικαθίσταται από το ακόλουθο κείμενο:

"1. Κάθε παραγωγός λίνου υφαντουργίας, υποβάλλει κάθε χρόνο προ της καθοριζομένης από το εν λόγω Κράτος Μέλος ημερομηνίας και το αργότερο μέχρι την 31η Οκτωβρίου, μία δήλωση συγκομιδής. Η δήλωση αυτή υποβάλλεται μετά την εκκόκκιση ή τη συλλογή του λίνου, εκτός αν ως τη 15η Οκτωβρίου καμιά από τις ενέργειες αυτές δεν είχε πραγματοποιηθεί. Στην τελευταία περίπτωση, ο λίνος θεωρείται ως λίνος διαβρεγμένος μη εκκοκκισμένος κατά την έννοια του άρθρου 10α παράγραφος 2."

3. Το άρθρο 11 παράγραφος 2 υπό β) αντικαθίσταται από το ακόλουθο κείμενο:

"β) οι εκτάσεις στις οποίες έγινε συγκομιδή σε εκτάρια και άρια διευκρινίζοντας:

- το τμήμα των εκτάσεων αυτών που αναφέρονται σε λίνο διαβρεγμένο μη εκκοκκισμένο,

- το τμήμα των εκτάσεων αυτών που αναφέρεται σε λίνο εκτός του διαβρεγμένου μη εκκοκκισμένου".

4. Το παράρτημα αντικαθίσταται από το παράρτημα του παρόντος κανονισμού.

Άρθρο 2

Ο παρών κανονισμός αρχίζει να ισχύει την τρίτη ημέρα από της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.

Έγινε στις Βρυξέλλες, στις 26 Σεπτεμβρίου 1979.

Για την Επιτροπή

Finn GUNDELACH

Αντιπρόεδρος

(1) ΕΕ αριθ. Ν 67 της 15.3.1976, σ. 29.

(2) ΕΕ αριθ. Ν 201 της 27.7.1976, σ. 14.

(3) ΕΕ αριθ. Ν 21 της 30.1.1979, σ. 11.

(4) ΕΕ αριθ. Ν 199 της 24.7.1976, σ. 1.

ΠΑΡΑΡΤΗΜΑ

"ΕΝΜ/100kg"" ID="1">Σπόροι λίνου προελεύσεως:" ID="1">- Ηνωμένων Πολιτειών> ID="2">1,367> ID="3">-"> ID="1">- Καναδά> ID="2">1,154> ID="3">-"> ID="1">- Αργεντινής> ID="2">0,606> ID="3">-""